b'\n_START_ARTICLE_\nEksedra\n_START_PARAGRAPH_\nEksedra (lat. exedra) je v arhitekturi polkro\xc5\xbena vdolbina ali podno\xc5\xbeje, pogosto okronano s polovi\xc4\x8dno kupolo, ki je v\xc4\x8dasih sestavni del fasade zgradbe. V arheologiji ozna\xc4\x8duje polkro\xc5\xbeen, obi\xc4\x8dajno razmaknjen, poplo\xc5\xa1\xc4\x8den prostor ali pro\xc4\x8delje prazgodovinske kultne zgradbe._NEWLINE_Izvirna gr\xc5\xa1ka zamisel (\xe1\xbc\x90\xce\xbe\xce\xad\xce\xb4\xcf\x81\xce\xb1, odmaknjen sede\xc5\xbe, sede\xc5\xbe na prostem) je bila uporabljena v prostoru, ki je bil odprt v stoo, okra\xc5\xa1en z ukrivljeno kamnito klopjo z visokim hrbti\xc5\xa1\xc4\x8dem, primerno za filozofski pogovor. Eksedra lahko pomeni tudi ukrivljen po\xc4\x8divalnik v kolonadi, morda s polkro\xc5\xbenim sede\xc5\xbeem._NEWLINE_V anti\xc4\x8dni dobi je bila eksedra posebej zgrajena povi\xc5\xa1ana ni\xc5\xa1a na velikem odprtem prostoru, namenjenemu javnemu zbiranju._NEWLINE_Eksedra je obi\xc4\x8dajno imela apsidalne stopni\xc4\x8dke, ki so podpirale kamnito klop. Prostostoje\xc4\x8de (na prostem) eksedre so pogosto prvotno podpirali bronasti portretni kipi, znana vrsta helenisti\xc4\x8dnih struktur,  zna\xc4\x8dilno name\xc5\xa1\xc4\x8dena vzdol\xc5\xbe svetih poti ali v odprtih prostorih v sveti\xc5\xa1\xc4\x8dih, kot na Delosu ali v Epidavru. V\xc4\x8dasih so bile helenisti\xc4\x8dne eksedre zgrajene v povezavi z mestno agoro kot v Prieni. Arhitekti so ta prosti slog uporabili tudi v sodobnem \xc4\x8dasu.\n_START_SECTION_\nRim\n_START_PARAGRAPH_\nEksedra je bila zelo popularna v rimski arhitekturi v obdobju rimskega imperija. V 1. stoletju na\xc5\xa1ega \xc5\xa1tetja so Neronovi arhitekti vklju\xc4\x8dili eksedre v na\xc4\x8drtovanje njegove pala\xc4\x8de Domus Aurea (latinsko Zlata hi\xc5\xa1a), bogate s \xc5\xa1tevilnimi sobami, kar je naredilo Neronovo pala\xc4\x8do tako osupljivo domi\xc5\xa1ljavo pri tradicionalnih Rimljanih, kajti nih\xc4\x8de \xc5\xa1e ni videl kupole in eksedre v stanovanju. Eksedra je imela obi\xc4\x8dajno javno vlogo: ko so retoriki in filozofi debatirali v rimskem gimnaziju, so se zbirali v eksedri, odprti v peristil. Bazilika je imela veliko eksedro na skrajnem koncu nasproti vhoda, kjer je sedel sodnik pri obravnavi primerov, obi\xc4\x8dajno je bila povi\xc5\xa1ana za nekaj stopnic. V latin\xc5\xa1\xc4\x8dini se je imenovala tudi tribuna in je bila postavljena nad dvignjeno podporo ob steno.\n_START_SECTION_\nPoznej\xc5\xa1a uporaba\n_START_PARAGRAPH_\nEksedre so tudi po padcu Rima \xc5\xa1e vedno zelo uporabljali v arhitekturi. V bizantinski in romanski arhitekturi se je njena vloga razvila v apsidi in se tam popolnoma udoma\xc4\x8dila. Izraz eksedra se \xc5\xa1e vedno pogosto uporablja za sekundarno apsido ali ni\xc5\xa1o (polkupolo) v bolj zapletenih tlorisih poznej\xc5\xa1ih bizantinskih cerkva; drug izraz je \xc5\xa1koljka, imenovana po obliki lupine pokrova\xc4\x8de, ki jo je imela polkupola s pokrovom. Zelo slavna je eksedra v Bramantejevi Cortile del Belvedere, ki se podalj\xc5\xa1a v Vatikansko pala\xc4\x8do; sprva je bila odprta v nebo._NEWLINE_V muslimanski arhitekturi eksedra postane mihrab, ki vedno in povsod ohranja versko vlogo, tudi v molitveni ni\xc5\xa1i._NEWLINE_Barok in neoklasi\xc4\x8dna arhitektura tudi uporabljata eksedre. Baro\xc4\x8dni arhitekti (na primer Pietro da Cortona v svoji vili Pigneto) so jih uporabljali za obogatitev igre svetlobe in sence ter za nadzor nad ekspresivno prostornino; neoklasi\xc4\x8dni arhitekti so z njimi izra\xc5\xbeali ritmi\xc4\x8dno gibanje vi\xc5\xa1ine stene._NEWLINE_Notranjost eksedre so bogato izkori\xc5\xa1\xc4\x8dali \xc5\xa1kotski neoklasi\xc4\x8dni arhitekt Robert Adam in njegovi privr\xc5\xbeenci.\n_START_SECTION_\nJavna krajina\n_START_PARAGRAPH_\nKlasi\xc4\x8den primer baro\xc4\x8dne eksedre v (sorazmerno) pomanj\xc5\xa1anem merilu je osrednja ni\xc5\xa1a vodnjaka Trevi v Rimu, zato\xc4\x8di\xc5\xa1\xc4\x8de kipa Neptuna._NEWLINE_Mnogo klasicisti\xc4\x8dnih \xc5\xa1koljk v javnih parkih ima obliko eksedre s polkupolo na vrhu, ki odbija zvok. Hollywoodska koncertna akusti\xc4\x8dna \xc5\xa1koljka (ilustracija v tem primeru) ima obliko glave velikanske eksedre s klasicisti\xc4\x8dnimi podrobnostmi. Spreckels Temple of Music v parku Golden Gate v San Franciscu je \xc5\xa1e en primer take samostojne klasicisti\xc4\x8dne akusti\xc4\x8dne \xc5\xa1koljke._NEWLINE_Javni spomeniki brez kakr\xc5\xa1ne koli obloge uporabljajo prostostoje\xc4\x8do polkro\xc5\xbeno eksedro s klopjo, pogosto je okvir za kip.\n_START_SECTION_\nVrtovi\n_START_PARAGRAPH_\nV 18. stoletju je eksedra postala priljubljena vrtna zgradba ali zgradba, narejena za okras, ki se pogosto uporablja kot okrasno ukrivljena stena za zakrivanje drugega dela vrta, na primer Villa Manin v Codroipu blizu Vidma/Udine. Lahko vklju\xc4\x8dujejo klop, vodnjak in krajinsko razsvetljavo v tradicionalnih ali sodobnih slogih._NEWLINE_V novej\xc5\xa1i, posebej pokrajinski arhitekturi, je eksedra polkro\xc5\xbeni element, ki se uporablja pri okra\xc5\xa1evanju obzorja.'